钦定古今图书集成/历象汇编/岁功典/第077卷 > 为临川王九日侍太子宴 沈约
## 钦定古今图书集成/历象汇编/岁功典/第077卷 > 为临川王九日侍太子宴 沈约

凉风北起，高雁南翻，叶浮楚水，草折梁园，凄凉霜野，
惆怅晨鶤，云轻寒树，日丽秋原，三金广设，六羽高陈，
寒英始献，凉酎初醇，靡靡神襟，锵锵群彦，思媚储猷，
洽和奉宴，恩畅兰席，欢同桂殿，景遽乐推，临风以眷。
丽景天枝，位非德举，任伍辰阶，祚均河楚。负岳未胜，
瞻云难侣，望古兴惕，心焉载伫。